CELEX: C2006/036/28
Language: et
Date: 2006-02-11 00:00:00
Title: Euroopa Kohtu (kolmas koda)  1. detsembri 2005.  aasta otsus liidetud kohtuasjades C-394/04 ja C-395/04 (Symvoulio tis Epikrateias'e eelotsusetaotlus): Diagnostiko & Therapeftiko Kentro Athinon-Ygeia AE  versus  Ypourgos Oikonimikon (Kuues käibemaksudirektiiv — Artikli 13 A osa lõike 1 punkt b — Maksuvabastus — Haiglaravi ja meditsiinilise abiga otseselt seotud tegevus — Patsientidele telefoni ja televiisori kasutada andmise teenuse osutamine — Patsientide saatjatele toidu ja voodikohtade võimaldamine)

11.2.2006   
            
            
               ET
            
            
               Euroopa Liidu Teataja
            
            
               C 36/15
            
         
      EUROOPA KOHTU
   
   (kolmas koda)
   1. detsembri 2005. aasta otsus
   liidetud kohtuasjades C-394/04 ja C-395/04 (Symvoulio tis Epikrateias'e eelotsusetaotlus): Diagnostiko & Therapeftiko Kentro Athinon-Ygeia AE versus Ypourgos Oikonimikon (1)
   
   (Kuues käibemaksudirektiiv - Artikli 13 A osa lõike 1 punkt b - Maksuvabastus - Haiglaravi ja meditsiinilise abiga otseselt seotud tegevus - Patsientidele telefoni ja televiisori kasutada andmise teenuse osutamine - Patsientide saatjatele toidu ja voodikohtade võimaldamine)
   (2006/C 36/28)
   Kohtumenetluse keel: kreeka
   Liidetud kohtuasjades C-394/04 ja C-395/04, mille esemeks on EÜ artikli 234 alusel Symvoulio tis Epikrateias'e (Kreeka) 16. juuni 2004. aasta otsusega esitatud eelotsusetaotlus, mis saabus Euroopa Kohtusse 17. septembril 2004, menetluses Diagnostiko & Therapeftiko Kentro Athinon-Ygeia AE v. Ypourgos Oikonimikon, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet, S. von Bahr, U. Lõhmus ja A. Ó Caoimh (ettekandja), kohtujurist: P. Léger, kohtusekretär: vanemametnik L. Hewlett, 1. detsembril 2005 otsuse, mille resolutiivosa on järgmine:
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 A osa lõike 1 punktis b nimetatud isikute poolt patsientidele telefoni ja televiisori kasutada andmine ja patsientide saatjatele toidu ja voodikohtade võimaldamine ei kujuta endast üldreeglina eespool viidatud sätte mõttes haiglaravi ja meditsiinilise abiga otseselt seotud tegevust. See võib teisiti olla ainult siis, kui need teenused on möödapääsmatud haiglaravi ja meditsiinilise abiga taotletud teraapia eesmärkide saavutamiseks ning kui nende põhieesmärk ei ole teenida nende osutajale lisatulu tehingute kaudu, mis otseselt konkureerivad käibemaksustatavate äriühingute tehingutega.
            
         
               2.
            
            
               Eelotsusetaotluse esitanud kohtu ülesanne on kohtu menetluses olevate vaidluste konkreetsete asjaolude pinnal ning vajaduse korral asjaomastele patsientidele tehtud arsti ettekirjutusi arvestades teha kindlaks, kas osutatud teenused vastavad nendele tingimustele.
            
         
      (1)  ELT C 273, 6.11.2004.